google/wiki40b huggingface dataset:
Nordlandssykehuset Rønvik

Nordlandssykehuset Rønvik, også kjent som NLSH Rønvik, Rønvik psykiatriske sykehus, eller bare Rønvik sykehus, er et psykiatrisk sykehus i Rønvik bydel i Bodø, og en del av helseforetaket Nordlandssykehuset som igjen er en del av det regionale helseforetaket Helse Nord. Rønvik sykehus er en del av den psykiske helse og rusklinikken i Salten, Vesterålen og Lofoten, og huser en rekke psykiatriske avdelinger, både lokalt i Bodø og Salten, men også psykiatriske behandlinger for hele fylket. Rønvik sykehus ligger rett ved siden av Nordlandssykehuset Mellomåsen, som er Bodøs andre psykiatriske sykehus.

Kulturminne

Nordlandssykehuset Rønvik er et kulturminne, og deler av både eksteriøret og interiøret er vernet. NLSH Rønvik har nummer 148705 i Riksantikvarens kulturminnesøk.
Dvergrørdrum

Biologi

Europas minste hegrefugl. Lengde 33-38 cm (omtrent som en due). Vingespennet er 49-58 cm. Den har lange vadeføtter. Det er en slank fugl, med langt nebb og forholdsvis kort hals, som den «skjuler» når den flyr. Hannen og hunnen har ganske ulik fjærdrakt. Hannen er lys, med svart isse og rygg, og med svarte vingespisser. Hunnen er brun- og hvitspettete, med langsgående hvite striper, særlig synlige på undersiden. Hodet er smalt og grålig på sidene, med en mørk stripe på toppen.
Stemmen er et taktfast gjentatt «grook», eller også et «kekk-ek».
Den er en sjelden fugl (f.eks. antas det å være ca. 300 eksemplarer i Frankrike), som finnes i den tempererte delen av Europa, og i Vest-Asia (til og med Iran). I Europa er den en trekkfugl, som overvintrer i Afrika, syd for Sahara.
Dvergrørdrum finnes ikke i Norge, men streiffugler er rapportert (Tynset 1883, Sem i Vestfold 1967)
Fuglen lever et skjult liv i rørskogen.
Den lever av insekter, små fisk og amfibier som den finner i sivskogen.
Redet er en plattform i sivskogen, hvor den legger 4-8 egg i mai-juli. Redet er svært vanskelig å oppdage. Rugetiden er 16-19 dager, og ungene forlater redet etter 7-9 dager.
Beck – Ekstrem tilstand

Handlingen

Etter at politiet tilkalles til et tilfelle av brutal kvinnemishandling finnes liket av en mann i et fraflyttet hus. Husets eier og hennes to sønner har tilsynelatende flyktet, men blodspor binder henne til stedet. Martin Beck og Gunvald Larsson gjør alt for å finne kvinnen og hennes barn, men får vite at de holder seg gjemt. Tydeligvis finnes det flere personer som vet hvorfor mishandlingen og mordet har skjedd og hva som i virkeligheten ligger bakom.
Cosmiomorpha maolanensis

Utseende

En middelsstor (), brunlig gullbasse uten metallisk glans. Hannene mangler horn men har forlengede bein, særlig forbeina er påfallende lange. Pronotum er svart med bredt rødlige sidekanter. Dekkvingene har to opphøyde lengderibber.

Utbredelse

Arten er utbredt i Kina.
Kaskaskia (folk)

Kaskaskiaindianerne hørte til illinois, en konføderasjon av rundt tolv små algonkintalende indianerstammer dom ved begynnelsen av 1600-tallet bodde spredt ut over et område som tilsvarer det nordlige og vestlige Illinois og deler av Missouri og Iowa. Stammen regnes som utdødd.
Utjevner (matematikk)

En utjevner eller differansekjerne for to eller flere funksjoner mellom to mengder består av de elementene der funksjonene er identiske. En utjevner utgjør løsningsmengden til en eller flere likninger.

Definisjon

For en generell kategori defineres en utjevner ved hjelp av følgende universelle egenskap: For to morfier f : X → Y og g : X → Y, er en utjevner et objekt E og en morfi eq : E → X slik at , og slik at enhver annen funksjon m : O → X slik at  faktoriserer unikt gjennom E, dvs. det eksisterer en unik u : O  → E slik at .
Color Air

Historie

Color Air startet med flyvninger fra Oslo til Ålesund, og fulgte opp med flyvninger til Bergen og Trondheim. Selskapet opererte også en daglig flygning til London og en ukentlig flyvning til Alicante
Før 1998 var det norske innenriksmarkedet dominert av SAS og Braathens, mens Widerøe hadde monopol på kortbanenettet. Men med åpningen av den nye hovedflyplassen på Gardermoen den 8. oktober 1998, kom det en enorm kapasistetsfrigjøring på det norske innenriksnettet. Denne nye kapasiteten ønsket skipsreder og eier av Color Line Olav Nils Sunde å utnytte ved å starte et innenriks lavprisselskap etter mønster fra utlandet.
Flyselskapet klarte ikke det knallharde konkurransen med SAS og Braathens. De to gamle duopolistene satte kraftig ned prisene for å presse Color Air ut av markedet. Det er antatt at Color Air tapte en halv milliard kroner i de 13 månedene de opererte. Den sterke lojaliteten fra bedriftskundene til SAS og Braathens, spesielt gjennom bonusprogrammene deres, påpekes av de fleste analytikerne å være en av årsakene til at selskapet gikk under. I tillegg er det påpekt at operasjonen var for liten til å bli lønnsom, de startet med for få fly. I motsetning til mange andre lavprisselskaper i utlandet, som eksplisitt satser på privatmarkedet, prøvde Color Air å ta markedsandeler av bedriftsmarkedet, blant annet med reklamekampanjer rettet mot bedriftsmarkedet, men feilet. Samtidig matchet i stor grad SAS og Braathens prisene til Color Air, slik at det ikke ble de store besparelsene. Color Air drev bare et knapt år, før selskapet slo seg selv konkurs i 1999.
Color Air var første flyselskap til å ta av fra den nyåpnede Oslo lufthavn, Gardermoen i 1998.
Deutscher Werkbund

Deutscher Werkbund (DWB) er en tysk samarbeidsorganisasjon for kultur og næringsliv, grunnlagt i 1907. Formålet med DWB var å heve kvaliteten på tyske industriprodukter, for på denne måten å gjøre dem til ledende på verdensmarkedet. Deutscher Werkbund ble nedlagt av nasjonalsosialistene i 1934, men gjenopprettet i 1947. Organisasjonen ble grunnlagt i München, og har per 2018 hovedsete i Darmstadt. 
Før første verdenskrig sto DWB midt i overgangen mellom påvirkninger fra den britiske Arts and Crafts-bevegelsen, Jugend-stilen og kravene til en moderne design for tysk industri. Sentralt her sto Hermann Muthesius, som gikk inn for å sikre designkvalitet gjennom standardiserte industriprodukter og Henry van de Velde, som fryktet at industriens krav skulle gå ut over den kunstneriske friheten. Andre sentral personer i DWD var arkitekten Peter Behrens, som gjennom sitt designprogram for AEG, ble en foregangsmann for corporate identity, og Walter Gropius, den første direktøren ved Kunst- og designskolen Bauhaus.
Stade de Suisse

Historie

Stadionet ble bygget på samme sted som det tidligere Wankdorf stadion lå, som ble revet i 2001. Det nye stadionet har en tilskuerkapasitet på 32 000, alle under tak. Integrert i taket er det solcellepaneler, som kan produsere 700 000 kWh hvert år. Stadionet ble offisielt åpnet 30. juli 2005, selv om den første kampen mellom Young Boys og Olympique Marseille ble spilt 16. juli 2005. (Olympique Marseille vant 3-2). Kampen var satt opp som en «infrastruktur-test», som var grunnen til at det ikke ble solgt mer enn 14 000 billetter.
Stadionet ble også brukt av fotballklubben FC Thun i tre mesterligakamper i 2005, og for en kamp i UEFA-cupen i 2006.
Bindestrek

Myk bindestrek

Myk bindestrek brukes inne i ord på elektronisk form for å indikere hvor ordet bør deles ved linjebryting. Ved linjebryting kommer den myke bindestreken til syne som en bindestrek og resten av ordet fortsetter på neste linje. Ellers er den myke bindestreken usynlig.
For å binde sammen ord over flere linjer, bør man bruke myk bindestrek framfor "hard" bindestrek, i tilfelle det senere ikke skulle passe å bryte linjen på samme sted. Skal tekst bli tillatt å brytes etter hard bindestrek i HTML, bruk koden -&#8203;, som innskyter vilkårlig null-breddes mykt skillepunkt rett etter bindestreken. Myk bindestrek har i tegnsettet unicode kodepunkt U+00AD og skrives i HTML som &shy; (fra engelsk soft hyphen). Det finnes imidlertid nettlesere som ikke støtter denne koden, så den anbefales normalt ikke brukt i HTML, skjønt at fordi i slike språk som norsk og tysk lange sammensatte kan ord gjøre HTML tekst stygt tagget på høyre marg, kan &shy; brukes for å la nettleseren dele dem.

Linjeskift

Orddeling markeres med bindestrek sist på linja.  Delingen kan for eksempel skje mellom lett kjennelige orddeler.
Eddie Van Halen

Tidlige år

Eddie flyttet til California i 1962, der han lærte seg å spille klassisk piano sammen med sin bror Alex Van Halen. Eddie ble etterhvert lei av piano, og kjøpte seg et trommesett. Men hver gang Eddie var ute, øvde Alex på trommesettet hans. Etter en liten stund fant Eddie ut at Alex var mye bedre enn han, og han ga trommesettet til broren og kjøpte seg en gitar i stedet.
Edward begynte å spille gitar som tolvåring, og det skulle tidlig vise seg at han hadde talent for instrumentet. Da han var 14 år kunne han alle soloene til bandet Cream, som var bandet til hans favorittgitarist, Eric Clapton.

Van Halen

I 1974 gikk Eddie, hans bror Alex, og Mark Stone, sammen og dannet bandet «Mammoth». Mark Stone ikke var god nok for bandet, og han ble til slutt erstattet av Michael Anthony. De rekrutterte etter hvert David Lee Roth. Da de fant ut at det fantes et annet lokalt band som også kalte seg Mammoth, bestemte de seg for å endre navn. David Lee Roth ville ha navnet Van Halen, fordi han syntes det var stilig, inspirert av Santana.

Anerkjent gitarist

Eddie Van Halen er en av verdens mest anerkjente gitarister. Han ble kjent for sin ekstreme hurtighet på gitar, og er også kjent for å være en av de beste til tapping. Han ble i 2011 ranket som nummer åtte på «Rolling Stones liste over 100 største gitarister gjennom tidene».
Han har vært gjestemusiker på flere innspillinger til andre artister, blant annet spiller han gitarsoloen i Michael Jacksons «Beat It» fra 1982.

Sykdom

På slutten av 1990-tallet ble Eddie behandlet to ganger for munn- og tungekreft. Han har etter dette hatt flere behandlinger, blant annet etter eget utsagn via en ulovlig behandlingsmetode. I 2012 ble han innlagt for divertikulitt, og måtte hasteopereres, noe som førte til utsettelse av novemberturneen i Japan.
Beatriz de Dia

Liv og virke

I kildene omtales hun bare som comtessa de Dia, men fornavnet var temmelig sikkert Beatriz. Sannsynligvis var hun datter av grev Isoard II de Diá.
Ifølge Beatriz de Dias vida var hun gift med grev Guilhem de Peitieus av Valentinois, men skrev sanger til trubaduren Raimbaut de Vaqueiras som hun var forelsket i. 
Fire av sangtekstene hennes er bevart, til A chantar m'er også melodien. Tekstenes tema er som vanlig for trubadurdiktningen, høvisk kjærlighet, men for de Dias del sett fra en kvinnes ståsted. Hun er optimistisk, priser seg selv og sin kjærlighet, men omtaler også svik. I A chantar, som er skrevet til en svikefull elsker, lovpriser hun seg selv for å få ham tilbake: «Måtte min byrd, min skjønnhet, mine gode egenskaper og mitt åpne sinn nå være meg til hjelp.» I Fin ioi me don'alegranssa gjør hun narr av en som driver med sladder og sammenligner vedkommende med en «sky som skygger for sola.»

I moderne kultur

Evert Taube omdiktet A chantar m'er til Sång om en otrogen älskare.
Forfatteren Irmtraud Morgner skrev en magisk-realistisk roman der hun lar Beatriz de Dia våkne opp i DDR etter å ha sovet i åtte hundre år, Leben und Abenteuer der Trobadora Beatriz nach Zeugnissen ihrer Spielfrau Laura: Roman in dreizehn Büchern und sieben Intermezzos. I engelsk oversettelse: The Life and Adventures of Trobadora Beatrice as Chronicled by her Minstrel Laura.
Boksing under samveldelekene 2006

Boksing under samveldelekene 2006. Boksing var en av flere sporter under de attende samveldelekene som ble arrangert i Melbourne i Australia i perioden 15. til 26. mars 2006. Det var attende gangen som boksing var med på programmet i Samveldelekene. I lekene i 2006 ble det konkurrert i elleve vektklasser i boksing, kun for menn. Alle tapende semifinalister fikk bronsemedaljer. England ble beste nasjon med fem gullmedaljer foran Australia med to.
Grunnkretser i Sør-Varanger kommune

Grunnkretser i Sør-Varanger kommune er delområder og grunnkretser som seksjonerer Sør-Varanger kommune, Finnmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
The Promise Keepers

The Promise Keepers er en internasjonal konservativ kristen organisasjon for menn som er basert i Denver, Colorado, USA. Gruppen er selverklært som en Kristus-sentrert organisasjon som er dedikert til å introdusere mennesker til Jesus Kristus som sin frelser og herre, og hjelpe dem til å vokse som kristne. 
The Promise Keepers er en non-profit organisasjon i USA. Gruppen er ikke tilknyttet noen kristen kirke eller trossamfunn. Gruppen ble grunnlagt i 1990.
Et medlem av Promise Keeper er forpliktet til ære Jesus Kristus gjennom lovsang, bønn og lydighet mot Guds ord i kraft av Den hellige ånd. De er forplikter til å praktisere åndelige, moralske, etiske og seksuell renhet, og til å bygge sterke ekteskap og familier gjennom kjærlighet, beskyttelse og bibelske verdier. 
The National Organization for Women, en amerikansk feministisk organisasjon, har uttrykt det synet at The Promise Keepers er en trussel mot kvinners rettigheter. De hevder at gruppen oppfordrer til ulikhet innenfor ekteskap og lærer sine medlemmer en doktrine av mannlig overlegenhet.
Hjertesvikt A/S

Historie

Hjertesvikt A/S var det første punkbandet fra Bodø. Bandet ble startet av Bjørn Jervås i 1979, og fikk en sentral plass i et raskt-voksende, vitalt, alternativt musikkmiljø i byen. Dette miljøet produserte blant annet fanziner, «gjør det selv»-utgivelser og konsertvirksomhet. Hjertesvikts vinyldebut Diagnose: hjertesvikt ble utgitt på Tor Olav Andreassens plateselskap B. Rock i oktober 1981. 
Vokalisten Finn Aurdal ble etter hvert erstattet av Geir Petter «Dyret» Jensen. Med ham som vokalist spilte bandet inn bidragene til samlekassettene Maraton rock 82 og Null problem våren 1982. Deretter dro bandet på en norgesturné i juli 1982, og spilte blant annet på Club 7 i Oslo. Dagen etter spilte de på Afrika i Oslo, med Raga Rockers som oppvarming. I 1984 spilte bandet sin siste konsert; ikke lenge etter ble Hjertesvikt oppløst.
Bandet hadde svært mange ulike besetninger; bare Jervås og H. Aurdal var med hele tiden. Etter at «Dyret» sluttet, overtok Jervås hovedvokalen for resten av perioden. Etter at Petter Pogo sluttet i 1980, overtok Torbjørn Nordgård på gitar. Etter at Brattøy forsvant, var det Thor Erik Høiskar som spilte bass resten av bandets levetid.
Bjørn Jervås startet senere reggae-bandene Irie Darlings og Manna. Petter Pogo ble med i Jokke og Valentinerne. «Dyret» ble med i Life… But How To Live It? og 2:20.
Chiliphileurus

Utbredelse

Slekten er utbredt i Chile.
Yabiluo-demningen

Yabiluo-demningen er en demning med vannkraftverk under planlegging i provinsen Yunnan i Kina, i elven Nu (Salween) nær Myanmar. Anlegget er svært omstridt. Det ble planlagt igangsatt i 2008, og skal eter tidligere vedtak stå ferdig i 2015. Det er usikkert om tidsplanen vil holdes.
Total effekt blir inntil 1 800 MW, som vil gjøre kraftverket til et av de 120 kraftigste i verden.
110-årene

60 | 70 | 80 | 90 | 100 ◄ 110 ► 120 | 130 | 140 | 150 | 160

-- 110 -- 111 -- 112 -- 113 -- 114 -- 115 -- 116 -- 117 -- 118 -- 119
Tiårsoversikt
Under the Influence

Under the Influence er et countryalbum (studioalbum) av Alan Jackson utgitt på Arista Nashville 26. oktober i 1999. Albumet fulgt opp High Mileage fra 1998.
Mission San Francisco de Asís

Mission San Francisco de Asís, også kjent som Mission Dolores, er det eldste fortsatt bestående byggverk i San Francisco og den sjette katolske spanske misjonsstasjon som del av El Camino Real i California. Misjonen ble etablert 29. juni 1776 av løytnant Joaquin José Moraga og fransiskanerpatre Junípero Serra og Francisco Palóu, som alle var medlemmer av de Anza-ekspedisjonen. Mission San Francisco de Asís («La Misión Dolorosa») er underlagt det katolske erkebispedømme San Francisco.
Tungenes prosti

Tungenes prosti er et tjenestedistrikt i Stavanger bispedømme i Den norske kirke.
Prosten har sete i Randaberg. Kjetil Aano er prost.
Prostiet er inndelt i sokn.  Soknet er grunnenheten i Den norske kirke.
De som arbeider i kirken er enten ansatt av soknet gjennom kirkelig fellesråd, eller 
de er ansatt av bispedømmet.  Sokneprestene er ansatt i bispedømmet, og har tjenesten sin 
knyttet til et (eller flere) sokn.
George M. Bibb

Biografi

Mortimer Bibb avla sin grunneksamen ved Hampden-Sydney College, hvorpå han studerte rettsvitenskap ved College of William and Mary og innledet sin karriere som advokat i Virginia og senere som advokat i Lexington i Kentucky. Han ble innvalgt til underhuset i delstatenens lovstiftende forsamling, Kentucky House of Representatives, både i 1806, 1810 og i 1817. I 1808 ble han utnevnt til dommer i apellsomstolen i Kentucky, og i 1810 var han domstolens hoveddommer.
I perioden fra 1811 til 1814 og fra 1829 til 1835 var han medlem av USAs senat fra delstaten Kentucky, og i den andre perioden ble han senator for president Andrew Jacksons demokratiske parti. Han var for øvrig medlem av postkomiteen fra 1829 til 1831.

Finansminister

I juli 1844 ble Mortimer Bibb utnevnt til den fjerde finansministeren i John Tylers mandatperiode som president, et embete han hadde til Tylers avgang som president i begynnelsen av mars 1845. Etter den korte tiden som finansminister arbeidet han videre som advokat i Washington, og var rådgiver til Department of Justice og justisministeren. Mortimer Bibb døde den 14. april 1859 i Georgetown i en alder av 82 år og ble siden gravlagt ved Frankfort Cemetery.
Nor Lines

Nor Lines AS er et transportselskap med en omfattende aktivitet i Norge og Nord-Europa. Selskapet ble etablert i 1988, og opererer skip i faste linjer mellom havner i Nord-Europa og på norskekysten, samt godskapasiteten på Hurtigruten. Det har i tillegg en omfattende landtransportsaktivitet på bane og bil, og driver også en verdensomspennende spedisjonsaktivitet. Til sammen skaper dette et transportsystem med engasjement innenfor både stykkgods, industriskipninger og kjøle- og fryselast.
Selskapet har hovedkontor i Stavanger, og er representert med 13 avdelingskontor og datterselskap i Norge, samt samarbeidspartnere i ytterligere 40 norske og nordeuropeiske havner. 
Selskapet eies av Samskip AS og har ca. 200 ansatte medarbeidere. Det har har en omsetning på ca. 1 mrd. kr., og har betydelige eierinteresser i skip og samarbeidende transportselskaper.
Yang Guifei

Liv og virke

Hun ble født i en aristokratisk familie. I 734 ble hun valgt til hustru for prins Shou (kronprinsen), sønn av den regjerende keiser Xuanzong med hans favorittkonkubine nèe Wu (av keiserinne Wu Zetians klan). Xuanzong var kommet til makten ved et palasskupp i 710 og ble formelt introdusert i 712. Tang-dynastiet nådde sitt høydepunkt i første del av hans regjeringstid, da det strakk seg fra elven Oxus i vest til Japanhavet i øst. Men med tiden ble den en gang så militante og kreative keiseren gradvis mer sedat og mer opptatt av å leve det gode liv enn i statsanliggendene.
Sent i 737 døde Xuanzongs favorittkonkubine Wu. Etter hoffintriger ble så tre av Xuanzongs sønner henrettet, blant dem kronprinsen. Nå falt Xuanzong sammen i melankoli.
Omkring 740, muligens oppmuntret av en betrodd evnukk, forelsket keiseren seg i fru Yang. Etter en slags legitimering av det hele ble hans senere svigerdatter keiserens yndlingskvinne. Dette skjedde under et kort opphold av dikteren Li Bai i Tang-hovedstaden, og han skrev tre berømte dikt som priset hennes skjønnhet og ynde. De ble tonesatt og fremført for paret av den fremste av tidens tenorer.
Både keiseren og fru Yang var glade i sentralasiatisk musikk og «den sogdiske virveldans» som var blitt introdusert fra Samarkand. I det hele tatt fikk sentralasiatisk stil på forskjellige områder et stort gjennomslag i Tang-dynastiets Kina på den tiden. Fru Yang, som skal ha blitt noe fyldig, foretrakk de løse sentralasiatiske klærne fremfor de tradisjonelle kinesiske kvinnedraktene som var smalere og med trangere ermer. Det fant da sted et skifte i kinesisk mote, noe med fyldigere kvinner i løsere gevanter, som også kan sees på dekorert keramikk fra den tiden.
Våren 746 ble fru Yang offisielt gitt tittelen Guifei, «æret konkubine» Keiseren utvidet den keiserlige villa ved de varme kildene på Li-fjellet, nær hovedstaden, og gav den til hennes bruk. Det keiserlige postvesen ble gitt i oppdrag å sørge for at hun mottok sine favorittlichi, hentet ferske fra det tropiske Sørkina i løpet av bare dager.
Den ærgjerrige general An Lushan utnyttet også fru Yang, ved å be henne om å få bli hennes adoptivsønn. An Lushan gikk ikke lang tid etter til opprør tidlig på vinteren i 755. Han erobret mye av det nordlige Kina i løpet av et halvår. Den 14. juli 756 flyktet keiseren fra hovedstaden, og kom neste dag til poststasjonen Mawei. Der begynte et mytteri og soldater begynte å ta livet av de en gang så mektige slektningene til fra Yang. De forlangte også at Guifei måtte henrettes. Keiseren ble tvunget til å gi etter, og lot henne henge.
Tay Bac

Tay Bac, vietnamesisk Tây Bắc (nordvest) er en av Vietnams regioner som ligger vest for Den røde elv. Regionen har fire provinser og ligger nordvest for hovedstaden Hanoi, nær grensen til Laos. Regionen har et innbyggerantall på om lag to og en halv millioner.
Vietnams høyeste fjell, Fansipan, ligger i nordøst-regionen, nærmere bestemt i Lao Cai-provinsen.
Taimushan

Taimushan (Taimufjellet) eller Tailaoshan (kinesisk: 太姥山, oldemorfjellet) er et fjell i fylket Fuding i den kinesiske by på prefekturnivå Ningde  i provinsen Fujian. Det dekker et område på 60 km² og er omgitt av havet på to sider. Fjellene har 54 fjelltopper. Høyeste topp, Moxiao, er 1.081 meter høy. 
Etter legenden går navnet på fjellet tilbake til en gammel kvinne som dyrket orkideer her under urkeiseren Yaos tid. Hun ble udødelig og fór til slutt opp til himmelen. 
På fjellet er Yuhuhallen og Xuanjihulen, dit filosofen Zhu Xi trakk seg tilbake. En annen grotte er Sanfuyao Dong, som har så trang inngang at man må bøye seg i tre for å komme inn.
Trygve Eriksen (1898-1969)

Utdannelse og karrierestart

Trygve Eriksen var bare 15 år gammel da han ble ansatt som tegner ved Tyllgardinfabrikken i hjembyen Bergen. Som nittenåring ble han tatt opp som lærling hos bergensgullsmeden Emil Høye. Senere studerte han fem år ved Bergen Håndverks- og Kunstindustriskole (BHKS). I 1927 tok han svenneprøve og mesterbrev.

Sølvvaredesigner

Fra 1931 til 1968 var han ansatt som tegner hos sølvvareprodusenten Th. Olsens Eftf, som per 2018 bærer firmanavnet Arven. For dette firmaet formga han blant annet sølvbestikkene Anitra (1936), Konvall (1940) og Lilje (1939).
Entomologisk Tidskrift

Entomologisk Tidskrift er et entomologisk, svensk vitenskapelig tidsskrift, utgitt av Sveriges Entomologiska Förening. Entomologi er læren om insekter. Bladets språk er i første rekke svensk, med sammendrag av artiklene på engelsk. Men enkelte artikler på norsk, dansk eller engelsk forekommer.
Entomologisk Tidskrift er skandinavias eldste entomologiske tidsskrift og ble etablert i 1880. Bladet publiserer et vidt spekter av originale arbeider fra nordisk, men særlig svensk entomologi. Det utkommer med tre hefter i året og ett bind utgjør fire hefter med ca. 190-200 sider.
Hiroaki Tajima

Karriere

Hiroaki Tajima startet sin profesjonelle karriere i Shimizu S-Pulse i 1993. Han har også spilt for Honda FC, Yokohama FC og Sagawa Express Tokyo.
Xiao Ruoteng

Idrettskarriere

Xiao deltok i Asiamesterskapet i turn 2015, der han fikk én individuell medalje; sølv i bøylehest, bak Kazuma Kaya fra Japan. I tillegg fikk Kina sølv i lagkonkurransen. Xiao kom her på sjetteplass i den individuelle mangekampen, med 84,650 poeng.
Under VM i turn 2015 kom Kina på tredjeplass i lagkonkurransen. I den individuelle mangekampen i dette mesterskapet kom han på niendeplass. 
Han fikk fem medaljer under Asiamesterskapet i turn 2017. Han vant den individuelle mangekampen, og Kina vant lagkonkurransen, og han vant i tillegg bøylehest. Han fikk sølv i frittstående og svingstang. Han vant også mangekampen under VM i turn 2017, og fikk bronse i bøylehest.